DUGNADSLISTE ARRANGEMENT MINITURNERING 6-8-ÅRINGER

Når man vet hvor mange barn som kommer på arrangementet sendes dugnadslista ut, da må det også lages kampoppsett. Kampoppsettet må sendes til alle som skal delta fra ringen.

Husk å melde inn til styret hvor mange barn som kommer, alle skal få medalje 😊

Dersom arrangementet varer i mange timer er det lurt å dele dagen i to for de som står i kiosk/sitter i sekretariat.

Innhold kiosk:

5 langpannekaker (5 som baker) To MÅ være glutenfrie.

3\*25 (75 stk) boller (3 som baker)

40 rundstykker som deles og smøres med ost og skinke før de pakkes inn i gladpack (et halvt rundstykke i plast med ost og skinke) Rundstykkene kjøpes i løsvekt på Coop (2 som kjøper og smører hjemme) I tillegg må det kjøpes og smøres 6 glutenfrie.

I kiosken har vi tidligere hatt salg av kaffe, saft og frukt.

Det må være to voksne personer av gangen på dugnad i kiosken. Er det få foreldre tilgjengelig må man regne med og både bake, å stå i kiosk/sitte i sekretariat. De som skal stå i kiosken møter en time før arrangementet starter, rigge til kiosk, bære mål osv. De som står til slutt rydder.

Sekretariat:

Det må være en person på dugnad i sekretariatet, helst to. Den/de som skal sitte først, møter en time før kampene starter og hjelper med å rigge til (hente stoler og bord, klokke og det som trengs av mål osv.) De som sitter til slutt hjelper til med å rydde.